**Bestyrelsesmøde i Andelsforeningen Fuglsangsparken**

**torsdag den 27. november 2014 kl. 19.30 hos Kjeld**

Deltagere: Ivan Busk Jensen, Mogens Jeppesen, Kjeld Jacobsen, Dorthe Knudsen og

Claus Stenum Jensen (referent)

Afbud:

1. **Husgennemgang og udfærdigelse af vedligeholdelsesplan**

Mogens og Ivan fremlagde deres resultater af deres besigtigelse af alle 16 huse. Der er udarbejdet en liste over ting, der kræver vedligeholdelse enten snarligt eller på sigt. Desuden er der lavet afmærkninger på profiltegninger af hvert enkelt hus. I forhold til de observerede skader m.m, så vil bestyrelsen gøre følgende:

-Indhente tilbud på murerarbejde

-Indhente tilbud på malerarbejde af garagedøre og garageporte

Foreningen sørger selv for algebehandling af mure og sålbænke

Foreningen sørger selv for behandling af sålbænke med silikone

Foreningen sørger selv for udskiftning af rustne beslag på nedløbsrør

Foreningen sørger selv for algebehandling af tage (evt. sommer 2015)

Foreningen justerer garageporte, som kører skævt eller ikke slutter helt tæt i top eller bund.

Ovenstående ting kunne evt. gøres på kommende havedage i 2015

Mursten med borehuller eller afslagsskader skal skiftes. Dette påhviler andelshaver. Arbejdet kan evt. gøres i forbindelse med det kommende murerarbejde, hvor den enkelte andelshaver så selv skal afregne med murerfirmaet. Udbedringen skal ske senest ved fraflytning.

1. **Eftersyn på andele handlet i perioden 2. april 2004 til dags dato**

Følgende andele er alle handlet én gang: Nr. 8, 10, 11, 12, 15 og 17. Alle øvrige andele har stadigvæk den oprindelige ejer. Bestyrelsen vil gennemgå nr. 11 og nr. 15, gerne inden jul.   
Nr. 17 vil også blive synet så hurtigt som muligt. Der vil blive set efter skader, som er forvoldt af tidligere andelshaver, og som ikke er udbedret inden indflytning. Vi benytter også den fraflytningsrapport, der blev udfyldt i forbindelse med ejerskiftet.

Nr. 8, 10 og 12, er afleveret og overdraget i overensstemmelse med gennemgang og aftaler mellem sælger, køber og bestyrelsen, herunder er skader jf. Syns- og skønssagen også udbedret.

1. **Møde med bankrådgiver**

Bestyrelsen holder møde med Pia fra Nordea torsdag den 11. december kl. 15.30.   
Hvor mødet skal afholdes, afgøres i ugen op til mødet. Det kunne være hos Dorthe eller Ivan.

1. **Eventuelt**

Dorthe køber julegaver til de personer, der har gjort en stor indsats for andelsforeningen. Desuden købes gaver til rund fødselsdag, hvis bestyrelsen kender fødselsdatoen!

Der er konstateret uregelmæssighed i Verdos Internetsignal, og også TV-signalet kan være en smule ustabilt. Kjeld sender en henvendelse til Verdo.

Kjeld kontakter Helsted Anlæg for vintervedligeholdelsespris i 2014-2015 og desuden en pris/et råd om det kan afhjælpe algeproblemet på flisebelægningen at feje med maskine.

Husk foreningens hjemmeside: [www.pramdrager.dk](http://www.pramdrager.dk)

Næste møde bliver onsdag den 21. januar kl. 19.30 hos Ivan.

**Bestyrelsen ønsker alle en glædelig jul**